Maja S. K. Ratkje

Maja Solveig Kjelstrup Ratkje (født 29. desember 1973 i Trondheim) er en norsk komponist og musiker. Hun var den første mottakeren av Arne Nordheims komponistpris i 2001 og ble i 2017 medlem av Akademie der Künste i Berlin.

Virke 
Ratkje studerte komposisjon ved Norges musikkhøgskole i 1995–2000, blant annet med Lasse Thoresen, Olav Anton Thommessen og Asbjørn Schaathun. Sommeren 1999 studerte hun ved IRCAM og hun har tatt timer med blant andre Louis Andriessen, Sofija Gubajdulina, Ivar Frounberg, Klaus Huber, Joji Yuasa og Kaija Saariaho.

Som komponist har hun skrevet både mindre kammermusikalske verker, så vel som opera, orkester-, film-, dans-, og teatermusikk. Musikken hennes er framført av blant andre Ensemble Intercontemporain, BBC Scottish Symphony Orchestra, Klangforum Wien, Oslo Sinfonietta, Kringkastingsorkestret, Arve Tellefsen, Vertavokvartetten, Frode Haltli, Marianne Beate Kielland, Engegårdkvartetten og Cikada. Ratkje har vært profilert komponist under Other Minds i San Francisco to ganger, hun har vært festivalkomponist under Trondheim Kammermusikkfestival, Nordland Musikkfestuke, Avanti! Summer Festival i Finland og ved Huddersfield Contemporary Music Festival.

Som musiker er Ratkje mest aktiv som utøver av egne verker, og som improvisasjonsmusiker. Hennes hovedinstrument er stemme og hun bruker ofte elektronikk i sine framførelser. I tillegg spiller hun theremin og fiolin. Hun holder konserter over hele verden både i soloformat, med improvisasjonskvartetten SPUNK (Hild Sofie Tafjord, Kristin Andersen, Lene Grenager), med støyduoen Fe-mail og i ulike samarbeidsprosjekter. Hun har samarbeidet med blant andre POING, Jaap Blonk, Lasse Marhaug, Joëlle Léandre, Per Inge Bjørlo, Stian Westerhus, Kathy Hinde, Odd Johan Fritzøe, HC Gilje, Stephen O'Malley, Ikue Mori og Zeena Parkins.

Ratkje har også laget og framført musikk til hørespill av Elfriede Jelinek på bestilling fra tysk radio og hun har framført og spilt inn egen musikk til dans, teater, installasjoner, film og litteratur. Hun har vært vokalsolist med bl.a. Engegårdkvartetten, Trondheim Symfoniorkester, KORK, BBC Scottish Symphony Orchestra, Ensemble Intercontemporain og Klangforum Wien og hun var aktør i sin egen opera No Title Performance… som hadde premiere under Ultimafestivalen i 2003.

I 2001 mottok Ratkje, som første komponist i Norge, Arne Nordheims komponistpris. Hun har også mottatt andre priser i inn-og utland, deriblant Edvardprisen (to ganger) og UNESCOs Rostrumpris samt Award of Distinction sammen med Jazkammer under Prix Ars Electronica for soloplata Voice i 2003.

Ratkje har skrevet om musikk for Morgenbladet, og har en bokutgivelse på Aschehoug: Eksperimentell kvinneglam. Ratkje har også et sterkt klimaengasjement, bl.a. gjennom aksjonsgruppa Stopp oljesponsing av norsk kulturliv, og tar eksempelvis ikke oppdrag som er støttet av oljeindustrien.

Hun ble i mai 2017 medlem av Akademie der Künste, seksjon for musikk.

I 2018 var hun en av sju komponister som ble invitert av musikeren Jeffrey Zeigler til å bidra til prosjektet og albumet Sound of Science. Ratkje bidro med det nyskrevne verket «A Highway in State Space», inspirert av hennes mors, Signe Kjelstrups forskning.

Priser 
 1997: Vinner av bestillingsverk, 3. Gaudeamus International Young Composer's Meeting i Apeldoorn, Nederland for Waves I.
 1999: EBUs Rostrum-pris for komponister under 30 år i Paris og Edvard-prisen (klassen mindre verk) for Waves IIb.
 2000: Vinner av IAWMs search for new musik for  «Louange».
 2001: Arne Nordheims komponistpris. Andrepris i 23rd International Competition of Electroacoustic Music Russolo 2001 for Sinus Seduction (moods two)
 2004: Edvard-prisen i åpen klasse for No Title Performance and Sparkling Water
 2009: Nominert til Spellemannprisen 2008 i klassen årets samtidskomponist for «River Mouth Echoes»
 2013: Gammleng-prisen i klassen studiomusiker
 2017: Nominert til Spellemannprisen 2016 i klassen samtid for Crepuscular Hour
 2017: Nominert til Spellemannprisen 2016 i klassen TONOs komponistpris for Crepuscular Hour
 2020: Nominert til Spellemannprisen 2019 i klassen TONOs komponistpris for Sult
2020: Liv Ullmann-prisen
2020: Buddyprisen
 2020: Musikkforleggerprisen i klassen årets verk – klassisk/samtidsmusikk for «Sirkling» (sammen med Monica Aasprong)
 2021: Nominert til Spellemannprisen 2020 i klassen TONOs komponistpris for Maja S. K. Ratkje: Works for String Orchestra
 2021: Lindemanprisen
 2021: Nominert til Musikkforleggerprisen i klassen årets verk – klassisk/samtidsmusikk for «Pictures From a Sinking City»
 2021: Nominert til Musikkforleggerprisen i klassen årets opphaver – klassisk/samtidsmusikk
 2022: Nominert til Spellemannprisen 2021 i klassen samtid for Vannstand
 2022: Nominert til årets verk fra Norsk Komponistforening for Sult
 2022: Musikkforleggerprisen i klassen årets verk – klassisk/samtidsmusikk for «Considering Icarus»
 2023: Nominert til Musikkforleggerprisen i klassen årets opphaver – klassisk/samtidsmusikk

Produksjon

Verkliste (utvalg)

Orkesterverk 
 Waves I (1997)
 No Title Performance and Sparkling Water, opera, uroppført under Ultimafestivalen (2003)
 Concerto for Voice (moods III)  (2004)
 Engebøfjellet; Where were you when they cut me down from the gallows?  «Deep brass orchestra and electric guitar», med Stephen O'Malley (2011)
 Crepuscular Hour (2012)
 ASYLOS (2013)
 Tale of Lead and Frozen Light (2014)
 Concerto for Voice (moods IIIc)  (2015)

Kammerverk 
 Sinus Seduction (moods two)  (1997)
 River Mouth Echoes (2001)
 Gagaku Variations (2001)
 Du som fremmed (2001)
 Rondo – Bastard – Overture – Explosion (2004)
 ØX (2005)
 Ro-Uro (2007)
 Breaking the News (2010)
 Tale of Lead and Light (2011)
 Ein Häppchen noch (2011)
 Softly as I leave you (2012)
  “And sing while thou on pressed flowers dost sleep”  (2012)
  “And sing while thou on pressed flowers dost sleep”  (2012)
 Putin’s Case (2012)
 In Dialogue with Rudnik  (2014)
 Doppelgänger (2015)
 Ekkokammer 2.0 (2014-15)

Verk for sceneproduksjoner 
 De Tenen van God (2004)
 Adventura Anatomica (2005)
 Carrying Our Ears and Eyes in Small Bags (2006)
 Høyt oppe i fjellet (2011)
 Larache (2011)
 Adventura Botanica (2013)
 Ekkokammer 2.0 (2014-15)
 Revelations (This Early Song) (2017)

Multimediale verk, filmmusikk 
 Das Wohltemperierte SPUNK (2001-12)
 Wintergarden (2005)
 Jazzgym (2008)
 Breathe (2008)
 Desibel (2009)
 Dancing Cranes (2010)
 NEID (2011)
 ROM (2011)
 It still haunts me like a good nightmare, and I try in vain to recover the impression (2014)
 Music for Hitchcock’s Blackmail, filmmusikk for to improvisatører (2015)
 Pyromanen, filmmusikk til Erik Skjoldværs film med samme navn (2016)

Verk for barn 
 Fire rare påfunn (2001)
 The Builders / Innbyggerne -et byggesett (2002)
 Korall Koral, a baby opera (2009)
 ROM (2012)
 Vannstand (2015)

Diskografi

Egne utgivelser 
 Voice (Ratkje)|Voice (Rune Grammofon 2002)
 Stalker (Important Records 2006)
 Adventura Anatomica (Semishigure 2006)
 Teip (Ambolthue 2007)
 River Mouth Echoes, med POING, Oslo Sinfonietta, Fretwork, Rolf-Erik Nystrøm og Torben Snekkestad (Tzadik 2008)
 Cyborgic (The Last Record Company) (2009)
 Danse Macabre (Kassettkultur) (2010)
 Janus (Erratum), med Joachim Montessuis (2013)
 In Dialogue med Eugeniusz Rudnik (Bôłt) (2014)
 Rasaka med trioen SAKA (2014)
 Celadon (Important Records), med Jon Wesseltoft, Camille Norment, Per Gisle Galåen (2015)
 And sing…, med Cikada og Oslo Sinfonietta (2016)
 Adventura Botanica med Eugeniusz Rudnik (2015)
 Kapital & Moral med POING (2016)
 Crepuscular Hour (2016)

Med SPUNK 
 Das Wohltemperierte SPUNK, Vol. I-XII  (Rune Grammofon)
 Det Eneste Jeg Vet Er At Det Ikke Er En Støvsuger  (Rune Grammofon 1999)
 Filtered By Friends (Remix album) (Rune Grammofon 2001)
 Den Øverste Toppen På En Blåmalt Flaggstang (Rune Grammofon 2002)
 En Aldeles Forferdelig Sykdom (Rune Grammofon 2005)
 Kantarell (SPUNK)|Kantarell (Rune Grammofon 2009)
 Kantarell (2009)
 Das Wohltemperierte Spunk (2013)
 Spunk And Joëlle Léandre - Live In Molde ( +3 dB) (2014)

Med Fe-mail 
 Syklubb fra Hælvete, vinyl (TV5 2003)
 Syklubb fra Hælvete, CD (Important Records 2004)
 All Men Are Pigs (Fe-mail og Lasse Marhaug) (Gameboy Records 2004)
 Voluptuous Vultures, vinyl (PsychForm Records 2005)
 Northern Stains (Fe-mail & Carlos Giffoni) (Important Records 2006)
 Voluptuous Vultures, CD (PsychForm Records 2006)
 Blixter Toad (Asphodel 2006)

Referanser

Eksterne lenker 
 
 
 
 
  Maja Ratkje på Allmusic
  Voice – Sculpting Sound with Maja S K Ratkje, smakebit av dokumentarfilm
 
Møte med Maja Ratkje – lydopptak ved Bergen Offentlige Bibliotek 16. oktober 2014

21. århundres komponister
Norske komponister
Norske musikere